เคยเดินผ่านร้านนี้หลายรอบ เห็นคนไม่เยอะ (หรือเยอะตอนผมไม่อยู่หว่า55) ก็เหมือนเคย อ่านรีวิวจากแนวหน้า ผมแนวเสริม คอยคุนเสบียงลงพุง
^*^ มาเดินคนเดียวดุ่มๆ จ้องๆ เข้าดีไหมหว่า จนพนักงานทักทายด้วยสีหน้ายิ้มแย้มก็เลยแสดงตัวว่าสนใจนะ
~ สั่งเซ็ตช็อคโกแล็คลาวา (159฿) ไอศรีมใช้วัตถุดิบจากนิวซีแลนด์ รสชาติและตัวเนื้อไอศครีมเข้มข้นหอมหวานทานแล้วรู้สึกมันส์อารมณ์ดี ยิ่งคบกับวีปปิ้งครีมทางขวายิ่งเพิ่มความมันบนชิวหา  **จังหวะการทานต้องช้าๆ นะครับ เดี๋ยวมันจะอันตรธานหายอย่างเร็ว  เดี๋ยวกิ๊กข้างซ้ายจะงอน  ^__^'  ช็อคโกฯ ลาวา  ด้วยเสียงพนักงานกระซิบเบาๆ ว่า "ระวังช็อคโกฯร้อนนะคะ" เมื่อนั้นแหละ ผมยิ่งต้องเพิ่มความทะนุทะนอมมากขึ้น  ค่อยๆ บรรจงใช้ช้อนตักผ่านกำแพงที่มีลักษณะกรอบนอก ข้างในนุ่มชุ่มน้ำสีดำเหลว ร้อนหอม น่าทานมาก 

~ น้ำเสาวรส โซดา (65฿) รสชาติและกลิ่นหอมแบบธรรมชาติของเสาวรส ช่วยให้อารมณ์ผ่อนคลาย  มีรสเปรี้ยวหน่อยๆ รู้สึกกระชุ่มกระชวยดี  ยิ่งมาพร้อมกับความซ่าของโซดาทำให้ช่วยปลดเปลื้อง ความอัดแน่นของพุงได้อย่างดี

** เรื่องบรรยากาศ แวดล้อมดีมาก คลายเครียดสบายใจดี ของหวานอร่อย เครื่องดื่มเยี่ยม
